(Návrh)

ZÁKON

z ... 2017,

**o výkone správy v oblasti informačných technológií a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

**Základné ustanovenia**

**§ 1**

1. Tento zákon ustanovuje
2. organizáciu správy informačných technológií verejnej správy,
3. práva a povinnosti orgánu vedenia a orgánov riadenia v správe informačných technológií verejnej správy,
4. základné podmienky kladené na informačné technológie verejnej správy a ich správu.
5. Tento zákon sa vzťahuje na informačné technológie verejnej správy, okrem tých, ktoré sa týkajú zabezpečenia obrany Slovenskej republiky, bezpečnosti Slovenskej republiky, utajovaných skutočností[[1]](#footnote-1)) a citlivých informácií.[[2]](#footnote-2))
6. Na bezpečnosť informačných technológií verejnej správy sa použijú ustanovenia osobitného predpisu,[[3]](#footnote-3)) ak tento zákon neustanovuje inak.
7. Na osobné údaje a ich spracúvanie informačnými technológiami verejnej správy sa vzťahuje osobitný predpis.[[4]](#footnote-4))

**§ 2**

1. Informačnou technológiou sa na účely tohto zákona rozumie prostriedok alebo postup, ktorý slúži na spracúvanie údajov alebo informácií v elektronickej podobe, najmä informačný systém, infraštruktúra, technický prostriedok, programový prostriedok, informačná činnosť, údaje, elektronické služby verejnej správy, procesné postupy a personálne a organizačné zabezpečenie, a to tak, ak tvoria funkčný celok, alebo ak samé o sebe slúžia na spracúvanie údajov alebo informácií v elektronickej podobe.
2. Informačným systémom sa na účely tohto zákona rozumie funkčný celok zabezpečujúci cieľavedomú a systematickú informačnú činnosť prostredníctvom technických prostriedkov a programových prostriedkov, ktoré sú súčasťou informačného systému alebo ktoré informačnému systému poskytuje iný informačný systém.
3. Informačnou technológiou verejnej správy sa rozumie informačná technológia, v pôsobnosti orgánu riadenia ako správcu, podporujúca služby verejnej správy, služby vo verejnom záujme alebo verejné služby.
4. Informačným systémom verejnej správy sa rozumie informačný systém v pôsobnosti orgánu riadenia, podporujúci služby verejnej správy, služby vo verejnom záujme alebo verejné služby.
5. Správcom informačnej technológie verejnej správy (ďalej len „správca“) je ten orgán riadenia, ktorého za správcu ustanovuje zákon a ak zákon správcu neustanovuje ten orgán riadenia, ktorý podľa osobitného predpisu zabezpečuje výkon verejnej správy na danom úseku verejnej správy.
6. Prevádzkovateľom informačnej technológie verejnej správy (ďalej len „prevádzkovateľ“) je správca alebo v medziach zákona správcom určený alebo osobitným predpisom ustanovený orgán riadenia alebo iná osoba. Prevádzkovateľ vykonáva činnosti v rozsahu oprávnení správcu, ktoré mu určí správca alebo ustanoví osobitný predpis. Určením alebo ustanovením prevádzkovateľa nie je dotknutá zodpovednosť správcu za plnenie povinností podľa zákona.

**§ 3**

Na účely tohto zákona sa ďalej rozumie

1. informačnou činnosťou získavanie, zhromažďovanie, spracúvanie, sprístupňovanie, poskytovanie, prenos, ukladanie, archivácia a likvidácia údajov,
2. metainformačným systémom verejnej správy informačný systém verejnej správy, prostredníctvom ktorého sa zhromažďujú a sprístupňujú informácie, ktoré bližšie špecifikujú určené kvalitatívne a kvantitatívne charakteristiky stanovených údajov a ktorý umožňuje najmä ich vyhľadávanie, katalogizáciu a využívanie,
3. centrálnym metainformačným systémom verejnej správy informačný systém verejnej správy, ktorého obsahom sú najmä technologické, administratívne a organizačné údaje o prevádzkovaných informačných systémoch verejnej správy,
4. nadrezortným informačným systémom verejnej správy informačný systém verejnej správy, ktorý hierarchicky integruje spoločné časti jednotlivých informačných systémov verejnej správy, ktoré sú v pôsobnosti iných správcov, do hierarchicky vyššieho informačného systému verejnej správy v pôsobnosti jedného správcu,
5. neverejnou časťou informačného systému verejnej správy časť informačného systému verejnej správy prístupná iba pre orgány verejnej moci na základe autorizovaného prístupu v súlade s ich právomocami, právami a povinnosťami, ktoré sú ustanovené osobitnými predpismi,
6. infraštruktúrou technologicko-komunikačné prostredie zabezpečujúce najmä implementáciu a prevádzkovanie informačných systémov verejnej správy, poskytovanie a rozvoj elektronických služieb verejnej správy,
7. integrovanou infraštruktúrou koordinovane budovaná a prevádzkovaná infraštruktúra zabezpečujúca prevádzku informačných systémov verejnej správy v centralizovanej architektúre,
8. centrálnou informačnou infraštruktúrou nadrezortné informačné systémy v správe Úradu vlády Slovenskej republiky (ďalej len „úrad vlády“) a zároveň využívajúce spoločné moduly[[5]](#footnote-5)) a ústredný portál verejnej správy (ďalej len „ústredný portál“),[[6]](#footnote-6))
9. technologickou infraštruktúrou sústava vzájomne prepojených technických prostriedkov a programových prostriedkov umožňujúcich implementáciu a prevádzku informačných systémov verejnej správy,
10. komunikačnou infraštruktúrou káblové, bezdrôtové, optické a iné prepojenia, pasívne prepojovacie prvky a aktívne prepojovacie prvky a súvisiace programové vybavenie, ktoré tvoria vyhradenú neverejnú sieť určenú na vzájomnú bezpečnú komunikáciu orgánov riadenia a na sprostredkovanie ich externej komunikácie s inými fyzickými osobami a právnickými osobami,
11. službami verejnej správy výkon právomocí, práv a povinností orgánov riadenia, ktorých rozsah a spôsob výkonu ustanovujú osobitné predpisy,
12. elektronickou službou verejnej správy elektronická forma komunikácie s orgánmi riadenia pri vybavovaní podaní, oznámení, prístupe k informáciám a ich poskytovaní, alebo účasti verejnosti na správe verejných vecí,
13. službami vo verejnom záujme výkon právomocí, práv a povinností orgánov riadenia, ktorých rozsah ustanovuje osobitný predpis, pričom spôsob ich výkonu osobitný predpis neustanovuje,
14. verejnými službami činnosti orgánu riadenia, ktorých rozsah a spôsob výkonu ustanovuje osobitný predpis a ktorých výsledok možno použiť pri výkone služieb verejnej správy a služieb vo verejnom záujme,
15. úsekom verejnej správy vecná oblasť, v ktorej právomoci, práva a povinnosti orgánu riadenia, ako aj spôsob ich výkonu ustanovujú osobitné predpisy,
16. agendou verejnej správy súhrn prác a výkonov orgánu riadenia na príslušnom úseku verejnej správy, ktorej právomoci, práva a povinnosti, ako aj spôsob ich výkonu ustanovujú osobitné predpisy, pričom úsek verejnej správy má najmenej jednu agendu verejnej správy,
17. životnou situáciou udalosť v živote fyzickej osoby alebo v životnom cykle právnickej osoby, ktorá je riešená službami verejnej správy, a spôsob usporiadania služieb verejnej správy z perspektívy fyzickej osoby alebo právnickej osoby pri výkone práv a povinností vo vzťahu k verejnej správe,
18. číselníkom zoznam prípustných hodnôt údajového prvku, z ktorého sa hodnota preberá na základe definovaného kódu, ktorým môže byť aj textový reťazec,
19. webovou stránkou verejne on-line dostupné miesto na internete sprístupňované prostredníctvom webového prehliadača, ktoré tvorí jednu vizuálnu obrazovku webového sídla, a to aj ak je zložené z viacerých rámov,
20. webovým sídlom ucelený súbor webových stránok v správe jedného orgánu riadenia, ktorý má pridelenú najmenej jednu doménu a je prezentačným komponentom a technologickým rozhraním informačného systému verejnej správy.

**§ 4**

1. Správou informačných technológií verejnej správy je výkon činností orgánu vedenia a orgánov riadenia.
2. Orgán vedenia a orgány riadenia sú v správe informačných technológií verejnej správy povinné
3. dodržiavať princíp transparentnosti, princíp proporcionality a princíp hospodárnosti a efektívnosti,
4. postupovať tak, aby vynaložené náklady na informačné technológie boli primerané ich kvalite a cene,
5. prednostne využívať už existujúce informačné technológie, alebo informačné technológie určené na spoločné využitie viacerých orgánov, ak to technické možnosti umožňujú,
6. dbať na vytvorenie jednotného prostredia informačných technológií verejnej správy s cieľom jednotného výkonu úloh podľa osobitných predpisov,
7. Orgán vedenia a orgány riadenia využívajú v správe informačných technológií verejnej správy podnety a poznatky odbornej verejnosti a prihliadajú na spoločenské potreby používateľov služieb verejnej správy, služieb vo verejnom záujme alebo verejných služieb.

**Organizácia správy informačných technológií verejnej správy**

**§ 5**

Správu informačných technológií verejnej správy vykonávajú

1. orgán vedenia, ktorými je Úrad podpredsedu vlády Slovenskej republiky pre investície a informatizáciu (ďalej len „úrad podpredsedu vlády“),
2. orgány riadenia vo vzťahu k informačným technológiám verejnej správy v ich správe.

**Vedenie v správe informačných technológií verejnej správy**

**§ 6**

Vedenie v správe informačných technológií verejnej správy je činnosť orgánu vedenia v rozsahu jeho pôsobnosti podľa tohto zákona, ktorej účelom je riadny a efektívny výkon riadenia v správe informačných technológií verejnej správy v súlade so zákonom a dosiahnutie cieľov informatizácie a rozvoja informačných technológií verejnej správy, ktoré vyplývajú z Národnej koncepcie informatizácie verejnej správy Slovenskej republiky (ďalej len „národná koncepcia“) a ďalších koncepčných a strategických dokumentov s celoslovenskou pôsobnosťou.

**§ 7**

1. Orgán vedenia
2. monitoruje výkon riadenia v správe informačných technológií verejnej správy,
3. vyhodnocuje informácie, získané z monitorovania, kontroly a z iných podnetov a
4. usmerňuje orgány riadenia na účely jednotného spôsobu výkonu riadenia v správe informačných technológií verejnej správy.
5. V rámci monitorovania orgán vedenia systematicky sleduje aktuálny stav v správe informačných technológií verejnej správy, spôsoby a postupy pri vykonávaní tejto správy a stav vývoja informačných technológií.
6. V rámci vyhodnocovania orgán vedenia identifikuje riziká a nedostatky v správe informačných technológií verejnej správy a potreby úpravy pravidiel a podmienok v tejto správe.
7. V rámci usmerňovania orgán vedenia vydáva metodické usmernenia a koordinuje orgány riadenia pri správe informačných technológií verejnej správy.
8. Orgány riadenia sú povinné poskytovať orgánu vedenia v rozsahu ich pôsobnosti podľa tohto zákona všetku súčinnosť a informácie, potrebné na riadny výkon vedenia v správe informačných technológií verejnej správy a poskytovať mu prostredníctvom elektronickej služby verejnej správy nimi určené vybrané údaje o informačných technológiách verejnej správy na účely štatistického zisťovania.

**§ 8**

1. Orgán vedenia v správe informačných technológií verejnej správy okrem činností podľa § 7
2. vypracúva, aktualizuje a predkladá vláde Slovenskej republiky (ďalej len „vláda“) národnú koncepciu,
3. usmerňuje tvorbu koncepcií rozvoja informačných technológií verejnej správy (ďalej len „koncepcia rozvoja“) orgánmi riadenia,
4. určuje koncepciu štátnej politiky jednotného digitálneho trhu,
5. informuje vládu o stave a rozvoji informačných technológií verejnej správy,
6. koordinuje budovanie informačných systémov verejnej správy, vrátane ich uvádzania do prevádzky a rozhoduje o využívaní finančných zdrojov na ich budovanie a rozvoj,
7. koordinuje tvorbu všeobecne záväzných právnych predpisov v oblasti informačných technológií verejnej správy,
8. konzultuje návrhy dokumentov, ktoré majú dosah na informačné technológie verejnej správy so zainteresovanými osobami
9. určuje centrálnu architektúru budovania a rozvoja informačných technológií verejnej správy (ďalej len „centrálna architektúra“),
10. určuje kľúčové indikátory monitorovania pre jednotlivé oblasti riadenia na účely monitorovania výkonu riadenia v správe informačných technológií verejnej správy,
11. na účely usmerňovania vydáva štandardy a výkladové stanoviská,
12. zverejňuje na ústrednom portáli štandardy, rozhodnutia, iné dokumenty a informácie týkajúce sa informačných systémov verejnej správy a informatizácie verejnej správy,
13. vytvára možnosti prístupu k technickým normám a referenčným rámcom, ktoré sú využívané v správe informačných technológií verejnej správy, ak nie sú bežne dostupné,
14. zabezpečuje zdieľanie informácií a skúseností medzi orgánmi riadenia prostredníctvom centrálneho metainformačného systému verejnej správy,
15. poskytuje v centrálnom metainformačnom systéme verejnej správy komunikačnú platformu pre zadávanie podnetov k správe informačných technológií verejnej správy a k službám verejnej správy, službám vo verejnom záujme a verejným službám, vyhodnocuje tieto podnety a ich inovačný potenciál a vedie mapu kritických miest integrovanej infraštruktúry,
16. zverejňuje dataset otvorených dát o podnetoch, vrátane spôsobu riešenia a časovej odozvy,
17. zabezpečuje organizačné predpoklady pre zapojenie zástupcov odbornej verejnosti do tvorby pravidiel v správe informačných technológií verejnej správy a ich účasť na ich pripomienkovaní,
18. vydáva a spravuje zoznam základných číselníkov, základný číselník životných situácií a základný číselník úsekov verejnej správy a agend verejnej správy,
19. určuje gestora základného číselníka, okrem základného číselníka životných situácií a základného číselníka úsekov verejnej správy a agend verejnej správy, riadi, koordinuje a usmerňuje vydávanie, zverejňovanie a spravovanie základných číselníkov a rozhoduje spory medzi orgánmi riadenia, týkajúce sa vytvárania, zverejňovania alebo správy základných číselníkov,
20. riadi, koordinuje a usmerňuje činnosť integrovaných obslužných miest,[[7]](#footnote-7))
21. kontroluje dodržiavanie povinností ustanovených týmto zákonom orgánom riadenia,
22. prijíma opatrenia na nápravu zistených nedostatkov a ukladá sankcie za porušenie povinností ustanovených týmto zákonom.
23. Na postup pri výkone kontroly podľa odseku 1 písm. t) sa použijú základné pravidlá kontrolnej činnosti podľa osobitného predpisu o kontrole v štátnej správe.[[8]](#footnote-8)) Vykonávaním niektorých činností pri kontrole dodržiavania štandardov, s výnimkou kontroly dodržiavania podmienok týkajúcich sa bezpečnosti, môže úrad podpredsedu vlády poveriť inú fyzickú osobu alebo právnickú osobu, pričom rozsah týchto činností úrad podpredsedu vlády určí v poverení v rozsahu svojej pôsobnosti podľa tohto zákona.

**§ 9**

**Národná koncepcia**

1. Národná koncepcia je súbor strategických cieľov, priorít, opatrení, programov, organizačných, technických a technologických nástrojov, ktorých účelom je na celoštátnej úrovni určiť centrálnu architektúru a definovať politické, regulačné a iné nástroje a konkrétny plán úloh a zdrojov, s cieľom budovania riadnej a efektívnej úrovne informatizácie vo verejnej správe.
2. Národnú koncepciu schvaľuje vláda na návrh orgánu vedenia.

**Riadenie v správe informačných technológií verejnej správy**

**§ 10**

**Základné ustanovenia**

1. Riadenie v správe informačných technológií verejnej správy je činnosť orgánu riadenia, ktorej účelom je trvalo zabezpečiť a zlepšovať podmienky na elektronický výkon svojej pôsobnosti podľa osobitných predpisov a rozvíjať informačné technológie v jeho správe v súlade s týmto zákonom, všeobecne záväznými právnymi predpismi vydanými na jeho vykonanie, so štandardmi a s národnou koncepciou.
2. Orgánmi riadenia na účely tohto zákona sú
3. ministerstvá a ostatné ústredné orgány štátnej správy,
4. Generálna prokuratúra Slovenskej republiky, Najvyšší kontrolný úrad Slovenskej republiky, Úrad pre dohľad nad zdravotnou starostlivosťou, Úrad na ochranu osobných údajov Slovenskej republiky, Úrad pre reguláciu elektronických komunikácií a poštových služieb, Dopravný úrad, Úrad pre reguláciu sieťových odvetví a iné štátne orgány,
5. obce a vyššie územné celky,
6. Kancelária Národnej rady Slovenskej republiky, Kancelária prezidenta Slovenskej republiky, Kancelária Ústavného súdu Slovenskej republiky, Kancelária Najvyššieho súdu Slovenskej republiky, Kancelária Súdnej rady Slovenskej republiky, Kancelária verejného ochrancu práv, Úrad komisára pre deti, Úrad komisára pre osoby so zdravotným postihnutím, Ústav pamäti národa, Sociálna poisťovňa, zdravotné poisťovne, Tlačová agentúra Slovenskej republiky, Rozhlas a televízia Slovenska, Rada pre vysielanie a retransmisiu,
7. právnické osoby v zriaďovateľskej alebo zakladateľskej pôsobnosti orgánu riadenia uvedeného v písmenách a) až d),
8. komory regulovaných profesií a komory, na ktoré je prenesený výkon verejnej moci s povinným členstvom,
9. fyzické osoby a iné právnické osoby, ako sú uvedené v písmenách a) až f), okrem Národnej banky Slovenska, na ktoré je prenesený výkon verejnej moci alebo ktoré plnia úlohy na úseku preneseného výkonu štátnej správy podľa osobitného predpisu,
10. záujmové združenie právnických osôb DataCentrum elektronizácie územnej samosprávy Slovenska, ktorého jedinými členmi sú Ministerstvo financií Slovenskej republiky (ďalej len „ministerstvo financií“) a Združenie miest a obcí Slovenska.
11. Za vytváranie, správu a rozvoj informačného systému verejnej správy zodpovedá orgán riadenia, ktorý je správcom.
12. Informačnú činnosť vykonáva správca alebo prevádzkovateľ.
13. Orgán riadenia plní povinnosti podľa § 13 až 22 v rozsahu a spôsobom v závislosti od klasifikácie informácií a kategorizácie sietí a informačných systémov, ktorých sa týkajú a ktoré má v správe. Na účely klasifikácie informácií a kategorizácie sietí a informačných systémov sa použijú ustanovenia osobitného predpisu osobitného predpisu.[[9]](#footnote-9))
14. Pri vypracúvaní vnútorných predpisov na účely podľa § 13 až 16 a pri riadení bezpečnosti informačných technológií verejnej správy vychádza orgán riadenia z vhodných a všeobecne akceptovaných štandardov riadenia informačných technológií a z usmernení orgánu vedenia.
15. Projekt informačných technológií verejnej správy, zmenová požiadavka a servisná požiadavka sú na účely tohto zákona veľkými, ak ich celková cena alebo lehota dodania presahujú cenu alebo lehotu dodania ustanovené všeobecne záväzným právnym predpisom, ktorý vydá úrad podpredsedu vlády.

**§ 11**

1. Orgány riadenia sú povinné
2. zabezpečovať plynulú, bezpečnú a spoľahlivú prevádzku informačných technológií verejnej správy, ktoré sú v ich správe, vrátane organizačného, odborného a technického zabezpečenia a zabezpečenia proti zneužitiu, a to v súlade s týmto zákonom, všeobecne záväznými právnymi predpismi vydanými na jeho vykonanie, so štandardmi a s národnou koncepciou,
3. prostredníctvom centrálneho metainformačného systému verejnej správy bezodkladne sprístupňovať informácie o informačných technológiách verejnej správy, ktoré prevádzkujú a o poskytovaných elektronických službách verejnej správy, ako aj o elektronických službách verejnej správy, ktoré plánujú poskytovať,
4. administratívne spravovať príslušné číselníky a zabezpečiť ich zverejnenie podľa osobitných predpisov,[[10]](#footnote-10))
5. používať v informačnej činnosti základné číselníky,
6. sprístupňovať verejnosti údaje z informačných systémov verejnej správy, ak osobitný predpis neustanovuje inak,[[11]](#footnote-11))
7. zabezpečiť, aby informácia, dokument alebo údaj, ktorý je fyzická osoba alebo právnická osoba povinná predkladať v konaní pred orgánom verejnej moci a ktoré sa nachádzajú v informačnom systéme verejnej správy v ich správe, boli dostupné aj iným orgánom verejnej moci a spôsobom podľa osobitného predpisu[[12]](#footnote-12)) im ich bezodplatne sprístupňovať alebo na požiadanie poskytnúť,
8. poskytovať elektronické odpisy a výstupy z informačných systémov verejnej správy v ich správe na účely podľa osobitných predpisov,[[13]](#footnote-13))
9. zabezpečiť dostupnosť informačných technológií verejnej správy v ich správe na účely elektronickej komunikácie podľa osobitných predpisov,[[14]](#footnote-14))
10. zabezpečiť tvorbu informačného obsahu o svojej činnosti pre verejnosť a tento zverejňovať a aktualizovať prostredníctvom ústredného portálu[[15]](#footnote-15)) a svojho webového sídla,
11. bezodkladne nahlasovať orgánu vedenia zmeny úsekov verejnej správy a agend verejnej správy základného číselníka úsekov verejnej správy a agend verejnej správy a spôsob, akým bola táto zmena na základe ich právomoci uskutočnená.
12. Úrad vlády tiež zabezpečuje úlohy národného prevádzkovateľa centrálnej informačnej infraštruktúry a centrálnej komunikačnej infraštruktúry Slovenskej republiky pre verejnú správu a vykonáva správu, prevádzku a rozvoj vládnej dátovej siete Govnet (ďalej len „Govnet“).
13. Úrad podpredsedu vlády, ako orgán riadenia, je tiež správcom
14. integrovanej infraštruktúry,
15. centrálneho metainformačného systému verejnej správy,
16. informačného systému integrovaných obslužných miest a
17. nadrezortného informačného systému verejnej správy na úseku verejnej správy úradu podpredsedu vlády, ak správcu nadrezortného informačného systému verejnej správy neustanovuje osobitný predpis inak.

**§ 12**

**Koncepcia rozvoja**

1. Koncepcia rozvoja je dokument vypracovaný správcom pre ním spravované informačné technológie verejnej správy, definujúci najmä ciele, organizačné, technické a technologické nástroje, architektúru informačných technológií verejnej správy a plánovanie jednotlivých aktivít.
2. Koncepciu rozvoja predkladá správca orgánu vedenia na schválenie najneskôr šesť mesiacov pred uplynutím doby platnosti predošlej koncepcie rozvoja. Ak je schválená národná koncepcia, správca je povinný predložiť koncepciu najneskôr do šiestich mesiacov po jej schválení. Ak sa národná koncepcia iba mení a dopĺňa, koncepciu v lehote podľa druhej vety predkladá iba správca, na ktorého sa táto zmena alebo doplnenie vzťahuje.
3. Orgán vedenia schváli koncepciu rozvoja najneskôr do šiestich mesiacov odo dňa jej doručenia, ak je v súlade s týmto zákonom, všeobecne záväznými právnymi predpismi vydanými na jeho vykonanie, so štandardmi a s národnou koncepciou; v opačnom prípade vyzve správcu na odstránenie nedostatkov v lehote, ktorú určí. Ak správca v určenej lehote nedostatky neodstráni, orgán vedenia koncepciu rozvoja neschváli.
4. Koncepciu rozvoja orgánov riadenia podľa § 10 ods. 2 písm. e) vypracúvajú, aktualizujú a predkladajú na schválenie orgány riadenia, ktoré voči nim vykonávajú zriaďovateľskú alebo zakladateľskú pôsobnosť, a to samostatne, alebo v rámci vlastnej koncepcie rozvoja.
5. Obec nie je povinná predkladať koncepciu rozvoja na schválenie orgánu vedenia.

**§ 13**

**Plánovanie a organizácia**

1. Správca vo vzťahu k informačným technológiám verejnej správy v jeho správe
2. nastavuje systém riadenia,
3. určuje stratégiu rozvoja a riadenia,
4. zabezpečuje riadenie architektúry,
5. nastavuje organizačnú štruktúru, procesy a nástroje, potrebné na riadenie,
6. zabezpečuje riadenie kľúčových zdrojov, ktorými sú ľudské zdroje, finančné prostriedky a prípadné externé kapacity,
7. zabezpečuje riadenie zmlúv o poskytovaní služieb,
8. zabezpečuje riadenie kvality,
9. zabezpečuje riadenie rizík,
10. zabezpečuje riadenie bezpečnosti.
11. V rámci nastavovania systému riadenia, je správca povinný prijať vnútorný predpis pre systém riadenia informačných technológií verejnej správy.
12. V rámci určovania stratégie rozvoja a riadenia, správca vypracúva koncepciu rozvoja podľa § 12 a ak dôjde k zmenám aktualizuje ju najmenej raz ročne. Správca je povinný spolupracovať s ostatnými orgánmi riadenia pri tvorbe koncepcie rozvoja a v súčinnosti zabezpečovať uskutočňovanie koncepcií rozvoja, vrátane organizačného, odborného a technického zabezpečenia.
13. V rámci zabezpečenia riadenia architektúry informačných technológií verejnej správy, správca udržuje architektúru informačných technológií verejnej správy v súlade s centrálnou architektúrou a s koncepciou rozvoja a v súlade s ňou realizuje povinnosti podľa § 14.
14. V rámci nastavovania organizačnej štruktúry, procesov a nástrojov, potrebných na riadenie je správca povinný zabezpečiť také organizačné a procesné podmienky, aby zabezpečil riadny výkon povinností pri riadení informačných technológií verejnej správy a realizoval určené strategické ciele. Organizačnými podmienkami sa rozumie najmä určenie zodpovedných organizačných útvarov a riadiacich pozícií na strategickej, programovej, projektovej a operačnej úrovni riadenia. Procesnými podmienkami sa rozumie najmä určenie postupov riadenia informačných technológií verejnej správy a kontrola dodržiavania všeobecne záväzných právnych predpisov v tejto oblasti, ako aj riadenie kvality, rizík a bezpečnosti informačných technológií verejnej správy. Správca zabezpečuje organizačné a procesné podmienky, najmä potrebné riadiace pozície, kvalifikačné predpoklady a požiadavky na certifikáciu, v rozsahu a spôsobom v závislosti od veľkosti a od komplexnosti informačných technológií verejnej správy a poskytovaných služieb.
15. V rámci zabezpečenia riadenia kľúčových zdrojov správca postupuje tak aby primeraným a hospodárnym spôsobom zabezpečil plnenie organizačných a procesných podmienok podľa odseku 5.
16. V rámci zabezpečenia riadenia zmlúv o poskytovaní služieb správca
    1. identifikuje služby, ktoré vykonáva a poskytuje na účely poskytovania služieb verejnej správy, služieb vo verejnom záujme a verejných služieb a udržiava ich zoznam,
    2. pre služby, ktoré vykonáva a poskytuje na účely poskytovania služieb verejnej správy, služieb vo verejnom záujme a verejných služieb definuje a udržiava potrebné úrovne ich poskytovania,
    3. monitoruje a hodnotí dodržiavanie úrovne poskytovania podľa písmena b) a informácie z monitoringu a hodnotenia sprístupňuje verejnosti,
    4. najmenej raz ročne vyhodnocuje plnenie služieb podľa písmena b), ktoré poskytuje iným osobám na základe zmlúv o poskytovaní služieb a toto vyhodnotenie zverejňuje v centrálnom metainformačnom systéme verejnej správy,
    5. identifikuje služby, ktoré na účely poskytovania služieb verejnej správy, služieb vo verejnom záujme a verejných služieb odoberá od iných osôb, než od orgánov riadenia.
17. V rámci zabezpečenia riadenia kvality, je správca povinný prijať vnútorný predpis pre manažment kvality.
18. V rámci zabezpečenia riadenia rizík, je správca povinný prijať vnútorný predpis pre manažment rizík.

**§ 14**

**Obstarávanie a implementácia**

1. Správca vo vzťahu k informačným technológiám verejnej správy v jeho správe
2. zabezpečuje riadenie projektov,
3. identifikuje požiadavky na informačné technológie verejnej správy a podmienky ich realizácie,
4. zabezpečuje riadenie dostupnosti a kapacity zdrojov,
5. zabezpečuje riadenie zmien na úrovni organizačnej a procesnej,
6. zabezpečuje riadenie aktív v informačných technológiách verejnej správy,
7. zabezpečuje riadenie konfigurácii.
8. Vo fáze prípravy a obstarania projektu je správca povinný
   1. identifikovať požiadavky podľa odseku 5,
   2. nastaviť požiadavky prevádzky pre všetky informačné technológie verejnej správy, ktoré sú súčasťou projektu,
   3. pre veľké projekty odôvodniť vybraté riešenie s ohľadom na možné alternatívy, a odôvodniť zvolený postup obstarania a implementácie a tieto informácie sprístupniť verejnosti,
   4. akceptovať len také zmluvné podmienky, podľa ktorých
9. zdrojový kód, vytvorený počas projektu, bude v súlade s licenčnými podmienkami verejnej open source softvérovej licencie Európskej únie podľa osobitného predpisu,[[16]](#footnote-16))
10. je jediným a výhradným vlastníkom všetkých informácií, zhromaždených alebo získaných počas projektu a prevádzky projektom vytvoreného riešenia, vrátane jeho zmien a servisu.
11. Vo fáze implementácie projektu je správca povinný
    1. zabezpečovať riadenie zmien podľa odseku 7,
    2. udržiavať technické informácie o realizovanom riešení v aktuálnom a správnom stave, vrátane informácií o väzbách medzi jednotlivými jeho prvkami.
12. V rámci zabezpečenia riadenia projektov, je správca povinný
    1. prijať vnútorný predpis pre plánovanie projektov, procesné riadenie a implementácie projektov,
    2. zabezpečiť, aby všetky realizované projekty v oblasti informačných technológií verejnej správy boli uskutočňované v súlade s koncepciou rozvoja,
    3. zabezpečiť aby každý projekt v oblasti informačných technológií verejnej správy mal určené merateľné ukazovatele súladu s koncepciou rozvoja, identifikované požiadavky, identifikované riziká, určené prínosy a určené merateľné kritéria kvality,
    4. zabezpečiť aby každý projekt v oblasti informačných technológií verejnej správy bol z hľadiska dodania rozdelený na čiastkové plnenia, pričom
13. každé čiastkové plnenie musí mať vlastný prínos bez ohľadu na celkové plnenie,
14. po každom čiastkovom plnení musí byť možné projekt ukončiť, ak stratil svoje pôvodné opodstatnenie,
15. cena jedného čiastkového plnenia nesmie presiahnuť sumu ustanovenú všeobecne záväzným právnym predpisom, ktorý vydá úrad podpredsedu vlády a
16. lehota dodania každého čiastkového plnenia nesmie presiahnuť lehotu, ustanovenú všeobecne záväzným právnym predpisom, ktorý vydá úrad podpredsedu vlády.
    1. predložiť veľký projekt na posúdenie a schválenie orgánu vedenia a začať s jeho realizáciou až po jeho schválení.
17. V rámci identifikácie požiadaviek na informačné technológie verejnej správy a podmienok ich realizácie správca
    1. identifikuje požiadavky tak, aby v čo najväčšej miere zohľadňovali známe očakávania konečných užívateľov,
    2. identifikuje dostupné kapacity informačných technológií a ľudských zdrojov,
    3. vychádza z požiadaviek na architektúru informačných technológií verejnej správy, ktoré sú v súlade v súlade s centrálnou architektúrou a s koncepciou rozvoja,
    4. preferuje energeticky úsporné riešenia,
    5. uvedie a sprístupní podnety a poznatky odbornej verejnosti a jemu známe spoločenské potreby používateľov služieb verejnej správy, služieb vo verejnom záujme alebo verejných služieb, ak z nich pri identifikácii požiadaviek vychádzal.
18. V rámci zabezpečenia riadenia dostupnosti a kapacity zdrojov správca
    1. zabezpečuje taký rozsah zdrojov, aby bola zabezpečená potrebná úroveň poskytovania služieb verejnej správy, služieb vo verejnom záujme a verejných služieb a riadna príprava a implementácia projektov,
    2. pravidelne plánuje a kontroluje dostupnosť a kapacitu zdrojov.
19. V rámci zabezpečenia riadenia zmien na úrovni organizačnej a procesnej správca riadi zmeny v projektoch tak, aby boli podmienené prínosmi a bola dosiahnutá najvyššia hodnota za prostriedky, vynaložené na realizáciu zmeny. Ak ide o veľkú zmenovú požiadavku, správca je povinný predložiť ju na posúdenie a schválenie orgánu vedenia a začať s jej realizáciou až po jeho schválení.
20. V rámci zabezpečenia riadenia aktív v informačných technológiách verejnej správy správca
    1. identifikuje a udržiava zoznam svojich aktív v informačných technológiách verejnej správy,
    2. povinne vyhodnocuje možnosti využitia existujúcich informačných technológií, alebo informačných technológií určených na spoločné využitie viacerými orgánmi riadenia, a tiež možnosti zdieľania svojich aktív v v informačných technológiách verejnej správy s inými orgánmi riadenia,
    3. identifikuje také časti aktív v informačných technológiách verejnej správy, ktorých nedostupnosť, alebo znížená kvalita má zásadný dopad na poskytovanie služieb verejnej správy, služieb vo verejnom záujme alebo verejných služieb,
    4. plánuje životný cyklus aktív v informačných technológiách verejnej správy v súlade so strategickými plánmi rozvoja informačných technológií verejnej správy a aktuálnymi potrebami ich prevádzky..
21. V rámci zabezpečenia riadenia konfigurácii je správca povinný
    1. prijať vnútorný predpis pre riadenie konfigurácii,
    2. udržiavať zoznam konfigurácii svojich aktív v informačných technológiách verejnej správy.
22. Správca je povinný zverejňovať na svojom webovom sídle projektovú dokumentáciu, pričom na rozsah zverejňovaných informácií sa použijú ustanovenia osobitného predpisu.[[17]](#footnote-17))

**§ 15**

**Prevádzka, servis a podpora**

1. Správca vo vzťahu k informačným technológiám verejnej správy v jeho správe
2. nastavuje riadenie prevádzky informačných systémov verejnej správy,
3. zabezpečuje správu servisných požiadaviek a prevádzkových incidentov,
4. zabezpečuje riadenie kontinuity prevádzky informačných systémov verejnej správy,
5. zabezpečuje riadenie služieb bezpečnosti prevádzky informačných systémov verejnej správy.
6. V rámci nastavovania riadenia prevádzky informačných systémov verejnej správy je správca povinný
   1. prijať vnútorný predpis pre riadenie prevádzky informačných systémov verejnej správy,
   2. pravidelne monitorovať svoju infraštruktúru,
   3. preferovať energeticky úsporné postupy pri riadení prevádzky.
7. V rámci zabezpečenia správy servisných požiadaviek a prevádzkových incidentov je správca povinný
   1. pre každý informačný systém verejnej správy vo svojej správe umožniť nahlasovanie servisných požiadaviek a prevádzkových incidentov a zabezpečiť ich riešenie a uzavretie spôsobom a v rozsahu v závislosti na jednotlivých úrovniach servisných požiadaviek a prevádzkových incidentov, ustanovených všeobecne záväzným právnym predpisom, ktorý vydá úrad podpredsedu vlády,
   2. zverejniť informácie o nahlásených, riešených a uzavretých servisných požiadavkách a prevádzkových incidentoch,
   3. zabezpečiť dostupnosť informácií, potrebných na náhradné riešenie dostupnosti služieb verejnej správy, služieb vo verejnom záujme, verejných služieb a informačných systémov verejnej správy v prípade výskytu servisnej požiadavky alebo prevádzkového incidentu,
   4. predložiť veľkú servisnú požiadavku na posúdenie a schválenie orgánu vedenia a začať s jej realizáciou až po jej schválení.
8. V rámci zabezpečenia riadenia kontinuity prevádzky informačných systémov verejnej správy správca určuje
   1. úroveň kontinuity pre služby verejnej správy, služby vo verejnom záujme, verejné služby, ďalšie služby informačných technológií a pre prevádzku aktív v informačných technológiách verejnej správy podľa kritérií ustanovených všeobecne záväzným právnym predpisom, ktorý vydá úrad podpredsedu vlády,
   2. postup obnovy prevádzky informačných technológií verejnej správy.

**§ 16**

**Monitoring a hodnotenie**

1. Správca vo vzťahu k informačným technológiám verejnej správy v jeho správe
2. zabezpečuje pravidelné monitorovanie informačných technológií verejnej správy,
3. zabezpečuje pravidelné monitorovanie systému kontroly informačných technológií verejnej správy,
4. zabezpečuje súlad prevádzky informačných technológií verejnej správy s podmienkami ustanovenými všeobecne záväznými právnymi predpismi.
5. V rámci zabezpečenia pravidelného monitorovania informačných technológií verejnej správy správca
   1. prijme vnútorný predpis upravujúci spôsob monitorovania informačných technológií verejnej správy,
   2. nastaví kľúčové indikátory hodnotenia informačných technológií verejnej správy a ich prahové hodnoty,
   3. zabezpečuje zber monitorovaných údajov a ich oznamovanie orgánu vedenia, v oblastiach a rozsahu ustanovenom všeobecne záväzným právnym predpisom, ktorý vydá úrad podpredsedu vlády.
6. V rámci zabezpečenia pravidelného monitorovania systému kontroly informačných technológií verejnej správy je správca povinný pravidelne monitorovať a vyhodnocovať účinnosť nastavených postupov kontroly a navrhovať ich úpravu, na účely ich riadneho fungovania.
7. V rámci zabezpečenia súladu s podmienkami ustanovenými všeobecne záväznými právnymi predpismi je správca povinný udržiavať vnútorné postupy, ktorými sa zabezpečí, súlad riadenia v správe informačných technológií verejnej správy a prevádzky informačných technológií verejnej správy so všeobecne záväznými právnymi predpismi.
8. Informácie z činností podľa odseku 1 správca sprístupní verejnosti.

**Bezpečnosť informačných technológií verejnej správy**

**§ 17**

**Základné ustanovenia**

1. Povinnosť správcu prijať a realizovať bezpečnostné opatrenia vo vzťahu k informačným systémom verejnej správy v jeho správe v závislosti od klasifikácie informácií a kategorizácie sietí a informačných systémov ustanovuje osobitný predpis.[[18]](#footnote-18))
2. Obsah bezpečnostných opatrení vo vzťahu k informačným systémom verejnej správy a spôsob a rozsah ich prijímania a realizácie ustanovuje v súlade s osobitným predpisom[[19]](#footnote-19)) tento zákon.

**§ 18**

**Bezpečnosť informačných technológii verejnej správy v oblasti plánovania a organizácie**

1. V rámci zabezpečenia riadenia bezpečnosti podľa § 13 odseku 1 písm. i) správca vo vzťahu k informačným technológiám verejnej správy v jeho správe zavedie vo svojej organizácii systém riadenia informačnej bezpečnosti, ktorý
2. určí ciele, rozsah, podmienky, povinnosti osôb, vykonávajúcich činnosť pre správcu a organizačných zložiek správcu a prostriedky riadenia bezpečnosti vo forme bezpečnostnej politiky alebo inak zdokumentovaných a schválených mechanizmov riadenia bezpečnosti informačných technológií verejnej správy,
3. zriadi riadiacu, výkonnú a kontrolnú zložku systému riadenia bezpečnosti, ktoré sú navzájom personálne a kompetenčne oddelené,
4. zabezpečí identifikovanie aktív v informačných technológiách verejnej správy, zraniteľností a relevantných hrozieb a hodnotenie  rizík vyplývajúcich z hrozieb vo forme bezpečnostného projektu podľa § 23, a to aj v nadväznosti na kritickosť aktív v informačných technológiách verejnej správy, ich vývoj, zmeny všeobecne záväzných právnych predpisov a podmienok v organizácii správcu,
5. zadefinuje mechanizmy rozhodovania o spôsobe riadenia identifikovaných rizík,
6. identifikuje potrebné bezpečnostné opatrenia,
7. určí bezpečnostné mechanizmy na úrovni procesnej, organizačnej a technickej, v nadväznosti na identifikované bezpečnostné opatrenia a rozhodnutia o spôsobe riadenia rizika, a určí opatrenia na ochranu bezpečnosti a integrity informácií, vrátane opatrení včasného varovania,
8. určí prostriedky na zabezpečenie implementácie a riadneho fungovania bezpečnostných opatrení,
9. určí prostriedky kontroly uplatňovania bezpečnostných mechanizmov,
10. určí postupy riešenia bezpečnostných incidentov v prípade narušenia definovaných bezpečnostných cieľov, a to aj v nadväznosti na mechanizmy riešenia bezpečnostných incidentov.
11. Riadiaca zložka systému riadenia bezpečnosti zabezpečuje prerokovanie a schválenie
12. koncepčných dokumentov a strategických opatrení týkajúcich sa bezpečnosti informačných technológií verejnej správy,
13. informácií o zaznamenaných bezpečnostných incidentoch spolu s návrhom opatrení na minimalizáciu ich opätovného výskytu,
14. návrhu opatrení vyplývajúcich z analýz, riešených bezpečnostných incidentov, havarijných stavov, kontrol a auditov bezpečnosti informačných technológií verejnej správy.
15. Výkonná zložka systému riadenia bezpečnosti zabezpečuje
16. vypracovanie a aktualizáciu dokumentov upravujúcich systém riadenia bezpečnosti podľa odseku 1,
17. vyhodnocovanie stavu bezpečnosti informačných technológií verejnej správy najmenej raz ročne vo forme správy a jej predloženie riadiacej zložke,
18. realizáciu bezpečnostných opatrení,
19. plánovanie, koordináciu a vyhodnocovanie činností súvisiacich s riadením bezpečnostných rizík v oblasti bezpečnosti informačných technológií verejnej správy,
20. koordináciu riešenia bezpečnostných incidentov,
21. organizáciu vzdelávacej činnosti pre oblasť bezpečnosti informačných technológií verejnej správy.
22. Kontrolná zložka systému riadenia bezpečnosti zabezpečuje
23. nezávislú kontrolu dodržiavania povinností v oblasti bezpečnosti informačných technológií verejnej správy,
24. hodnotenie súladu stavu bezpečnosti s požiadavkami všeobecne záväzných právnych predpisov.
25. Správca pri plánovaní vytvorenia alebo nadobudnutia informačného systému verejnej správy
26. určí kategóriu informačného systému verejnej správy, do ktorej bude z hľadiska klasifikácie informácií a kategorizácie sietí a informačných systémov patriť,
27. vypracuje bezpečnostnú politiku, definuje bezpečnostné problémy, ktoré ochrana informačného systému verejnej správy musí riešiť a navrhne riešenie týchto problémov formou bezpečnostných cieľov,
28. určí osobu zodpovednú za bezpečnosť informačného systému verejnej správy, ktorá
    1. rozpracuje bezpečnostné ciele podľa písmena b) do podoby bezpečnostných požiadaviek na vývoj alebo dodanie informačného systému verejnej správy,
    2. vypracuje plán postupu pre naplnenie bezpečnostných požiadaviek podľa prvého bodu a dohliada na ich dodržiavanie,
29. vypracuje analýzu rizík prostredia, v ktorom bude informačný systém verejnej správy prevádzkovaný.

**§ 19**

**Bezpečnosť informačných technológii verejnej správy v oblasti obstarávania a implementácie**

1. Správca pri vytváraní alebo nadobúdaní informačného systému verejnej správy
2. zhodnotí riziká informačného systému verejnej správy a určí bezpečnostné požiadavky na tento systém,
3. určí bezpečnostné požiadavky na informačný systém verejnej správy, vrátane podmienok jeho vývoja, testovania a dodania, v podmienkach vytvorenia alebo dodania informačného systému verejnej správy,
4. poskytne dodávateľovi informačného systému verejnej správy anonymizované kópie údajov na testovanie informačného systému verejnej správy a jeho vývoj.
5. Dodávateľ informačného systému verejnej správy pre vývoj tohto systému
6. zabezpečí
   1. bezpečné vývojové prostredie,
   2. dokumentáciu vývoja, vrátane používateľskej a administrátorskej dokumentácie,
   3. v prípade použitia technických lebo programových prostriedkov tretích strán ich certifikáciu alebo ich minimálne testovanie,
7. je oprávnený zabezpečiť vytvorenie časti informačného systému verejnej správy treťou osobou len s predchádzajúcim písomným súhlasom správcu,
8. je povinný
9. dodržiavať mlčanlivosť o dodávanom informačnom systéme verejnej správy aj po ukončení dodania a zaviazať rovnakou povinnosť všetky osoby, ktoré sa na dodaní podieľali,
10. dodržiavať vhodné bezpečnostné mechanizmy a preukázať, že ich rozsah a úroveň zodpovedajú bezpečnostným požiadavkám podľa odseku 1 písm. b),
11. identifikovať bezpečnostné požiadavky na informačný systém verejnej správy podľa odseku 1 písm. b), ktoré nie sú pokryté týmto systémom a predložiť správcovi návrh bezpečnostných opatrení na naplnenie týchto bezpečnostných požiadaviek pre prostredie, v ktorom bude informačný systém verejnej správy prevádzkovaný,
12. upozorniť správcu na kritické alebo rizikové časti informačného systému verejnej správy, ktoré odhalí pri jeho dodaní a navrhnúť opatrenia na ich riešenie,
13. preukázateľne odstrániť alebo znemožniť používanie funkcie informačného systému verejnej správy, ktoré by jemu alebo tretej strane umožňovali získať neoprávnený prístup do tohto systému a k údajom, ktoré obsahuje.

**§ 20**

**Bezpečnosť informačných technológii verejnej správy v oblasti prevádzky, servisu a podpory**

1. V rámci zabezpečenia riadenia služieb bezpečnosti prevádzky podľa § 15 odseku 1 písm. e) správca vo vzťahu k informačným technológiám verejnej správy v jeho správe
2. zabezpečuje zavedenie informačného systému verejnej správy do prevádzky,
3. zabezpečuje prevádzku informačného systému verejnej správy,
4. zabezpečuje vyradenie informačného systému verejnej správy z prevádzky.
5. V rámci zabezpečenia zavedenia informačného systému verejnej správy do prevádzky správca
6. pred zavedením do prevádzky overí splnenie funkčných, výkonnostných a bezpečnostných požiadaviek,
7. nezavedie do prevádzky informačný systém verejnej správy, ktorý nespĺňa požiadavky podľa písmena a),
8. pri zavádzaní informačného systému verejnej správy do prevádzky dbá na to, aby nebol dodávateľovi umožnený prístup k  ostatným informačným systémom, ani údajom, ktoré sa v nich spracúvajú a ak to nie je možné, zabezpečí nepretržitú kontrolu dodávateľa počas celej doby, po ktorú je potrebný prístup k ostatným informačným systémom alebo údajom, ktoré sa v nich spracúvajú,
9. V rámci zabezpečenia prevádzky informačného systému verejnej správy správca
10. zabezpečí pre informačný systém verejnej správy
    1. určenie a pravidelné aktualizovanie bezpečnostných cieľov,
    2. naplnenie bezpečnostných cieľov a eliminovanie negatívnych vplyvov a udalostí na informačný systém verejnej správy pri jeho prevádzkovaní.
11. v závislosti od zaradenia informačného systému verejnej správy z pohľadu klasifikácie informácií a kategorizácie sietí a informačných systémov
12. vypracuje pre tento systém bezpečnostný projekt podľa § 22,
13. zavedie jednotný systém riadenia informačnej bezpečnosti pre všetky informačné systémy, ktoré sú v jej správe,
14. zabezpečí manažment konfigurácie informačného systému verejnej správy a jeho častí,
15. určí bezpečnostne závažné operácie, ktorými sa rozumejú najmä správa prístupov a prístupových údajov, ukladanie záznamov o systémových udalostiach, realizácia bezpečného oddelenia vnútornej časti systému a siete od vonkajšej časti a zavedie dokumentovanie postupov pre tieto operácie,
16. zabezpečí nepretržitý monitoring informačného systému verejnej správy,
17. zabezpečí vykonanie bezpečnostného auditu informačného systému verejnej správy najmenej raz ročne a v prípade zistenia závažných bezpečnostných nedostatkov prepracuje bezpečnostný projekt a naň nadväzujúce dokumenty.
18. V rámci vyradenia informačného systému verejnej správy z prevádzky správca
19. vypracuje plán vyradenia informačného systému verejnej správy z prevádzky, ktorý obsahuje najmä
20. uchovanie kritických informácií vyraďovaného informačného systému verejnej správy, ktoré sú už nepotrebné pre funkčnosť iného informačného systému,
21. spoľahlivé odstránenie informácií z pamäťových médií vyraďovaného informačného systému verejnej správy
22. postup vyraďovania programových a technických častí informačného systému verejnej správy,
23. zabezpečí, aby nedošlo ku strate alebo úniku citlivých informácií a k narušeniu práv priemyselného a duševného vlastníctva.

**§ 21**

**Bezpečnosť informačných technológii verejnej správy v oblasti monitoringu a hodnotenia**

V oblasti monitoringu a hodnotenia správca vo vzťahu k informačným technológiám v jeho správe prijíma a vykonáva bezpečnostné opatrenia pre oblasť monitorovania, testovania bezpečnosti a bezpečnostných auditov podľa osobitného predpisu.[[20]](#footnote-20))

**§ 22**

**Bezpečnostný projekt**

**informačného systému verejnej správy**

1. Bezpečnostný projekt informačného systému verejnej správy je dokument obsahujúci komplexné posúdenie bezpečnostných potrieb, určenie bezpečnostných požiadaviek a návrh spôsobu ich efektívneho naplnenia.
2. Vypracovanie bezpečnostného projektu informačného systému verejnej správy zabezpečí správca, vychádzajúc z vhodných a všeobecne akceptovaných štandardov riadenia informačných technológií a z usmernení orgánu vedenia.
3. Pri vypracúvaní bezpečnostného projektu sa vychádza z bezpečnostnej politiky a prihliada na
4. charakteristiku informačného systému verejnej správy, účel, ktorý má plniť a zámer, ktorý v oblasti informačnej bezpečnosti chce správca dosiahnuť,
5. zoznam aktív informačného systému verejnej správy, ktoré vyžadujú ochranu,
6. opis fyzického prostredia, v ktorom má byť informačný systém verejnej správy prevádzkovaný,
7. bezpečnostné predpoklady pre informačný systém verejnej správy, prostredie, v ktorom má byť prevádzkovaný a jeho prevádzku,
8. hrozby voči aktívam informačného systému verejnej správy a prostrediu, v ktorom má byť prevádzkovaný,
9. bezpečnostné požiadavky na informačný systém verejnej správy,
10. bezpečnostné ciele informačného systému verejnej správy a jeho podporné aktíva.
11. Bezpečnostný projekt informačného systému verejnej správy pozostáva z
12. kvalitatívnej analýzy rizík a návrhu opatrení na ich elimináciu,
13. bezpečnostných smerníc.
14. Kvalitatívna analýza rizík je zhodnotenie a posúdenie rizík vyplývajúcich z hrozieb podľa odseku 3 písm. e) voči hlavným aktívam a podporným aktívam informačného systému verejnej správy. Správca pri vypracovaní kvalitatívnej analýzy rizík
15. zabezpečí vykonanie kvalitatívnej analýzy rizík v súlade s technickou normou ustanovenou všeobecne záväzným právnym predpisom vydaným úradom podpredsedu vlády,
16. určí hranicu akceptovateľného rizika pre informačný systém verejnej správy,
17. zabezpečí vypracovanie návrhu opatrení na elimináciu rizík zistených pri analýze rizík podľa písmena a) alebo zníženie ich hodnoty na hranicu alebo pod hranicu akceptovateľného rizika podľa písmena b) a pre zostatkové riziká, prevyšujúce hranicu akceptovateľného rizika, navrhne spôsob ich spravovania.
18. Bezpečnostné smernice sú podrobnejším opisom jednotlivých bezpečnostných opatrení, ktoré pozostávajú najmä z opisu technických, organizačných, právnych, personálnych a iných riešení bezpečnostných rizík a zohľadňujú všetky navrhované opatrenia podľa odseku 5 písm. c). Bezpečnostné smernice musia byť vypracované najmä pre
19. klasifikáciu informácií a aktív informačného systému verejnej správy,
20. vývoj a nadobúdanie informačného systému verejnej správy,
21. bezpečnosť prevádzky informačného systému verejnej správy, a to pre všetkých používateľov systému,
22. zaistenie kontinuity činnosti informačného systému verejnej správy,
23. nahlasovanie, notifikáciu a riešenie bezpečnostných incidentov.

**§ 23**

**Štandardy a výkladové stanoviská**

1. Štandardom je súbor pravidiel spojených s vytváraním, rozvojom a využívaním informačných technológií verejnej správy, najmä na účel vytvorenia jednotného prostredia, umožňujúceho výmenu a spoločné používanie údajov a spoločných modulov medzi jednotlivými informačnými systémami verejnej správy, a to
2. technické štandardy vzťahujúce sa na technické prostriedky, sieťovú infraštruktúru a programové prostriedky,
3. štandardy pre prístupnosť, funkčnosť a obsah webových sídiel,
4. štandardy použitia súborov vzťahujúce sa na formáty výmeny údajov,
5. štandardy názvoslovia elektronických služieb,
6. dátové štandardy, vzťahujúce sa na údaje, registre a číselníky,
7. štandardy poskytovania cloud computingu a využívania cloudových služieb, vzťahujúce sa na technické prostriedky a programové prostriedky,
8. štandardy pre základné číselníky,
9. štandardy pre elektronické formuláre.
10. Štandardy musia byť otvorené a technologicky neutrálne.
11. Výkladové stanoviská vydáva orgán vedenia k ustanoveniam tohto zákona, k ustanoveniam všeobecne záväzných právnych predpisov vydaných na jeho vykonanie a k štandardom, najmä ak ide o dôležité otázky alebo ak výkon správy informačných technológií nie je jednotný.
12. Štandardy a výkladové stanoviská vydáva orgán vedenia ich sprístupnením v centrálnom metainformačnom systéme verejnej správy. Orgán vedenia zverejní vydané štandardy a výkladové stanoviská aj na ústrednom portáli a na svojom webovom sídle.
13. Návrh štandardov a ich zmenu a návrh výkladového stanoviska orgán vedenia prerokúva so zástupcami odbornej verejnosti. Návrh štandardov a ich zmenu orgán vedenia zverejňuje na pripomienkovanie spôsobom, akým sa zverejňujú návrhy všeobecne záväzných právnych predpisov.
14. Štandardy sú po ich vydaní pre orgány riadenia v správe informačných technológií verejnej správy záväzné.

**§ 24**

**Základné číselníky**

1. Základným číselníkom je číselník, zaradený v zozname základných číselníkov.
2. Číselník do zoznamu základných číselníkov zaradí orgán vedenia. Zoznam základných číselníkov sa vydáva jeho zverejnením v centrálnom metainformačnom systéme verejnej správy.
3. Zoznam základných číselníkov obsahuje názov základného číselníka, kód základného číselníka, názov gestora základného číselníka a dátum účinnosti určenia gestora základného číselníka.
4. Gestor základného číselníka sa určuje jeho zverejnením v zozname základných číselníkov a za gestora základného číselníka môže orgán vedenia určiť len orgán riadenia.
5. Gestor základného číselníka je povinný
6. vydať základný číselník, ktorého je gestorom, a to zverejnením prostredníctvom centrálneho metainformačného systému verejnej správy do jedného mesiaca odo dňa, kedy jeho určenie za gestora tohto základného číselníka nadobudlo účinnosť,
7. riadne spravovať základný číselník, ktorého je gestorom, a udržiavať ho aktuálny.
8. Ak úsek verejnej správy alebo agenda verejnej správy, ktorých sa základný číselník týka, patria podľa osobitných predpisov do pôsobnosti viacerých orgánov riadenia, orgán vedenia môže určiť viacero gestorov základného číselníka, pričom ak tak urobí,
9. určí, ktorý z gestorov základného číselníka je hlavným gestorom základného číselníka a ktorí gestori základného číselníka sú vedľajšími gestormi základného číselníka, a uvedie to v zozname základných číselníkov,
10. povinnosť podľa odseku 5 písm. a) a povinnosť riadne spravovať základný číselník plní hlavný gestor základného číselníka,
11. povinnosti poskytovať do základného číselníka údaje a udržiavať ho aktuálny plnia hlavný gestor základného číselníka a vedľajší gestori základného číselníka v rozsahu údajov, v akom podľa osobitných predpisov patria do ich pôsobnosti úseky verejnej správy alebo agendy verejnej správy, ktorých sa základný číselník týka.
12. Orgán vedenia poskytuje gestorom základného číselníka súčinnosť pri prístupe k centrálnemu metainformačnému systému verejnej správy na účely plnenia ich povinností podľa odsekov 5 a 6.

**§ 25**

**Vydávanie elektronického odpisu a výstupu z informačného systému verejnej správy**

1. Na žiadosť oprávnenej osoby a po splnení podmienok ustanovených osobitnými predpismi[[21]](#footnote-21)) vydávajú prevádzkovatelia informačných systémov verejnej správy elektronický odpis a výstup z týchto systémov.
2. Výstup vydáva aj osvedčujúca osoba, ak to umožňujú technické podmienky na strane osvedčujúcej osoby alebo na strane prevádzkovateľa informačného systému verejnej správy. Osvedčujúcimi osobami sú orgány verejnej moci, ktoré osvedčujú podľa osobitných predpisov,[[22]](#footnote-22)) notári a integrované obslužné miesta.
3. Elektronický odpis je súhrn údajov z informačného systému verejnej správy v elektronickej podobe, ktorý je autorizovaný[[23]](#footnote-23)) a ku ktorému je pripojená časová pečiatka.[[24]](#footnote-24))
4. Výstup je súhrn údajov z informačného systému verejnej správy v listinnej podobe, ktorý je vytvorený zaručenou konverziou[[25]](#footnote-25)) elektronického odpisu. Výstup, ktorý obsahuje údaje zapísané do informačného systému verejnej správy na základe listín vydaných orgánmi verejnej moci, je verejnou listinou.
5. Z neverejných častí informačných systémov verejnej správy sa vydáva elektronický odpis
6. osobe, ktorá má oprávnenie oboznamovať sa s týmito údajmi podľa osobitných predpisov,35)
7. osvedčujúcej osobe, ktorú o to písomne požiada osoba, ktorá má oprávnenie oboznamovať sa s týmito údajmi podľa osobitných predpisov,35)ak osobitný predpis neustanovuje inak.
8. Z neverejných častí informačných systémov verejnej správy sa elektronický odpis odosiela tak, aby bol zodpovedajúcim spôsobom utajený pred tretími osobami.
9. Prevádzkovateľ informačného systému verejnej správy je povinný zistiť totožnosť osoby, žiadajúcej o vydanie elektronického odpisu alebo výstupu, ak to vyplýva z osobitného predpisu.
10. Prevádzkovateľ informačného systému verejnej správy zodpovedá za súlad elektronického odpisu s aktuálnym stavom údajov v informačnom systéme verejnej správy.
11. Osvedčujúca osoba je povinná zabezpečiť spracúvanie údajov a ich ochranu podľa osobitných predpisov.

**Osobitné ustanovenia pre niektoré orgány riadenia**

**§ 26**

1. Orgán vedenia môže na žiadosť orgánu riadenia rozhodnúť o udelení výnimky z postupu podľa tohto zákona, všeobecne záväzných predpisov vydaných na jeho vykonanie alebo štandardov, ak
2. by postup podľa tohto zákona, všeobecne záväzných predpisov vydaných na jeho vykonanie alebo štandardov bol pre orgán riadenia, s ohľadom na jeho finančné, personálne alebo technické kapacity alebo s ohľadom na dôležitosť využívania informačných technológií na plnenie jeho úloh podľa osobitných predpisov, spojený s mimoriadnou náročnosťou, podmienený prekonaním mimoriadnych prekážok alebo by podstatne ohrozil plnenia iných zákonných povinností,
3. nie je možné použiť postup podľa § 27 ods. 2,
4. to osobitný zákon nezakazuje a
5. nedôjde tým k ohrozeniu plynulosti, bezpečnosti a spoľahlivosti prevádzky informačných technológií verejnej správy v správe orgánu riadenia.
6. Rozhodnutie o udelení výnimky musí byť riadne odôvodnené a možno ho udeliť len na nevyhnutne potrebný čas a v nevyhnutnom rozsahu. Každé rozhodnutie o udelení výnimky je orgán vedenia povinný zverejniť v centrálnom metainformačnom systéme verejnej správy, inak výnimka nie je účinná. Rozhodnutie o udelení výnimky zverejní orgán vedenia aj na ústrednom portáli a na svojom webovom sídle.

**§ 27**

1. Za orgán riadenia, ktorým je obce, ktorá využíva informačný systém dátového centra obcí,[[26]](#footnote-26)) plní povinnosti podľa § 7 ods. 5, § 11 ods. 1 písm. a) a b) a § 13 ods. 3 správca informačného systému dátového centra obcí.
2. Ak je to odôvodnené a ak to tým nedôjde k ohrozeniu plynulosti, bezpečnosti a spoľahlivosti prevádzky informačných technológií verejnej správy, orgán vedenia môže rozhodnúť, že za orgán riadenia podľa § 10 ods. 2 písm. e) plnia povinnosti podľa tohto zákona, všeobecne záväzných predpisov vydaných na jeho vykonanie alebo štandardov, orgány riadenia, ktoré voči nim vykonávajú zriaďovateľskú alebo zakladateľskú pôsobnosť. Každé rozhodnutie o udelení výnimky je orgán vedenia povinný zverejniť v centrálnom metainformačnom systéme verejnej správy, inak výnimka nie je účinná. Rozhodnutie o udelení výnimky zverejní orgán vedenia aj na ústrednom portáli a na svojom webovom sídle.

**§ 28**

**Sankcie**

1. Úrad podpredsedu vlády uloží pokutu

....

1. Pri ukladaní pokuty úrad podpredsedu vlády prihliadne najmä na závažnosť, spôsob, trvanie a následky protiprávneho konania, na prípadné opakované porušenie povinností alebo na porušenie viacerých povinností. Od uloženia pokuty možno upustiť, ak s prihliadnutím na okolnosti podľa prvej vety postačí k náprave samotné prejednanie správneho deliktu.
2. Pokuta je splatná do 15 dní odo dňa, keď rozhodnutie o jej uložení nadobudlo právoplatnosť. Výnosy pokút sú príjmom štátneho rozpočtu.
3. Pri opätovnom porušení povinností možno pokutu uložiť opakovane.
4. Pokutu možno uložiť do jedného roka odo dňa zistenia porušenia povinnosti, najneskôr však do troch rokov odo dňa porušenia povinnosti.

**Spoločné, prechodné a záverečné ustanovenia**

**§ 29**

Všeobecne záväzný právny predpis, ktorý sa v Zbierke zákonov Slovenskej republiky vyhlasuje uverejnením úplného znenia a ktorý vydá úrad podpredsedu vlády, ustanoví

1. maximálnu celkovú cenu a maximálnu lehotu dodania na účely podľa § 10 ods. 7,
2. podrobnosti o rozsahu a spôsobe plnenia povinností podľa § 13 až 16 v závislosti od klasifikácie informácií a kategorizácie sietí a informačných systémov,
3. podrobnosti o zabezpečení organizačných a procesných podmienok podľa § 13 ods. 5,
4. maximálnu cenu čiastkového plnenia a maximálnu lehotu dodania čiastkového plnenia podľa § 14 ods. 4 písm. d) tretieho a štvrtého bodu,
5. úrovne servisných požiadaviek a incidentov a podrobnosti o spôsobe a rozsahu ich riešenia podľa § 15 ods. 3 písm. a),
6. kritériá na určenie úrovne kontinuity podľa § 15 ods. 4 písm. a),
7. rozsah a oblasti zberu údajov podľa § 16 ods. 2 písm. c),
8. podrobnosti o obsahu bezpečnostných opatrení, obsahu a štruktúre bezpečnostného projektu a rozsah bezpečnostných opatrení v závislosti od klasifikácie informácií a kategorizácie sietí a informačných systémov.

**§ 30**

1. Všeobecný predpis o správnom konaní[[27]](#footnote-27)) sa vzťahuje len na konanie o ukladaní pokút.
2. Správca majetku štátu[[28]](#footnote-28)) môže hnuteľný majetok štátu tvoriaci technické a programové vybavenie informačného systému prenechať do výpožičky iným správcom majetku štátu, aj keď nie je prebytočný; rozhodnutie o prebytočnosti majetku štátu sa nevydáva.

**§ 31**

1. Informačné systémy verejnej správy podľa doterajších predpisov sú informačnými systémami verejnej správy podľa tohto zákona.
2. Národná koncepcia informatizácie verejnej správy Slovenskej republiky, schválená podľa doterajších predpisov, je národnou koncepciou podľa tohto zákona v rozsahu, v akom je s ním v súlade. Koncepcia rozvoja informačného systému verejnej správy, schválená podľa doterajších predpisov, je koncepciou rozvoja podľa tohto zákona v rozsahu, v akom je s ním v súlade.
3. Správca je povinný zosúladiť informačné technológie verejnej správy v jeho správe a ich správu s ustanoveniami tohto zákona do dvoch rokov odo dňa účinnosti tohto zákona.
4. Konanie o uložení pokuty začaté podľa doterajších predpisov a právoplatne neukončené ku dňu účinnosti tohto zákona sa dokončí podľa doterajších predpisov a na pokuty sa vzťahuje tento zákon, ak je to pre páchateľa správneho deliktu priaznivejšie.

**§ 32**

Zrušujú sa:

1. zákon č. 275/2006 Z.z. o informačných systémoch verejnej správy a o zmene a doplnení niektorých zákonov v znení zákona č. 678/2006 Z. z., zákona č. 385/2008 Z. z., zákona č. 553/2008 Z. z., zákona č. 570/2009 Z. z., zákona č. 69/2012 Z. z., zákona č. 289/2012 Z. z., zákona č. 202/2013 Z. z., zákona č. 305/2013 Z. z., zákona č. 176/2015 Z. z. a zákona č. 273/2015 Z. z.,
2. výnos Ministerstva financií Slovenskej republiky č. 478/2010 Z.z. o základnom číselníku úsekov verejnej správy a agend verejnej správy,
3. výnos Ministerstva financií Slovenskej republiky č. 55/2014 Z.z. o štandardoch pre informačné systémy verejnej správy v znení výnosu Ministerstva financií Slovenskej republiky č. 276/2014 Z.z. a výnosu Ministerstva financií Slovenskej republiky č. 137/2015 Z.z.

**Čl. II**

Zákon č. 85/1990 Zb. o petičnom práve v znení zákona č. 242/1998 Z. z., zákona č. 112/2010 Z. z. a zákona č. 29/2015 Z.z. sa dopĺňa takto:

1. Za § 6a sa vkladá nový § 6b, ktorý vrátane nadpisu znie:

„§ 6b

**Posudzovanie elektronického systému zberu vyhlásení o podpore iniciatívy občanov**

1. Posudzovanie elektronického systému zberu vyhlásení o podpore iniciatívy občanov vykonáva Ministerstvom financií Slovenskej republiky (ďalej len „ministerstvo financií“) na tento účel poverená osoba (ďalej len „posudzovateľ systému zberu“), znalec alebo znalecký ústav v príslušnom odbore a odvetví.5a) Poverenie posudzovateľa systému zberu uskutočňuje ministerstvo financií na základe výzvy zverejnenej na svojom webovom sídle. Posudzovateľom systému zberu môže byť iba právnická osoba alebo fyzická osoba, ktorá spĺňa odborné predpoklady na posudzovanie elektronického systému zberu vyhlásení o podpore iniciatívy občanov, uvedené vo výzve podľa druhej vety. Posudzovateľ systému zberu je povinný spĺňať tieto predpoklady počas celej doby vykonávania posudzovania elektronického systému zberu vyhlásení o podpore iniciatívy občanov. Zoznam posudzovateľov systému zberu a jeho zmeny zverejňuje ministerstvo financií na svojom webovom sídle. Ak posudzovateľ systému zberu nemôže vykonávať posudzovanie elektronického systému zberu vyhlásení o podpore iniciatívy občanov, je povinný túto skutočnosť s uvedením dôvodov bezodkladne oznámiť ministerstvu financií.
2. Posudzovateľ systému zberu je povinný vykonávať posudzovanie elektronického systému zberu vyhlásení o podpore iniciatívy občanov v súlade s osobitným predpisom5b) na základe listinnej alebo elektronickej žiadosti o posúdenie elektronického systému zberu vyhlásení o podpore iniciatívy občanov (ďalej len „žiadosť o posúdenie systému zberu“) podanej ministerstvu financií. Vzor žiadosti o posúdenie systému zberu je uvedený v prílohe.
3. Ak žiadosť o posúdenie systému zberu neobsahuje náležitosti uvedené v prílohe, ministerstvo financií vyzve žiadateľa, aby v lehote piatich dní odstránil jej nedostatky. Ak žiadateľ v tejto lehote nedostatky neodstráni, ministerstvo financií žiadosť o posúdenie systému zberu vráti žiadateľovi a bezodkladne oznámi túto skutočnosť posudzovateľovi systému zberu. Posudzovateľ systému zberu je povinný bezodkladne po doručení tohto oznámenia vrátiť žiadateľovi uhradené náklady spojené s posudzovaním elektronického systému zberu vyhlásení o podpore iniciatívy občanov.
4. Žiadosť o posúdenie systému zberu, ktorá obsahuje náležitosti uvedené v prílohe, ministerstvo financií bezodkladne zašle posudzovateľovi systému zberu uvedenému v tejto žiadosti. Posudzovateľ systému zberu po posúdení elektronického systému zberu vyhlásení o podpore iniciatívy občanov uvedie v žiadosti o posúdenie systému zberu vyjadrenie, či tento systém spĺňa, alebo nespĺňa požiadavky podľa osobitného predpisu.5c)
5. Ak elektronický systém zberu vyhlásení o podpore iniciatívy občanov spĺňa požiadavky podľa osobitného predpisu, ministerstvo financií vydá osvedčenie5d) o súlade elektronického systému zberu vyhlásení o podpore iniciatívy občanov s osobitným predpisom a zašle ho žiadateľovi o posúdenie systému zberu do jedného mesiaca od podania úplnej žiadosti o posúdenie systému zberu.
6. Ak elektronický systém zberu vyhlásení o podpore iniciatívy občanov nespĺňa požiadavky podľa osobitného predpisu, ministerstvo financií zamietne žiadosť o posúdenie systému zberu a oznámi túto skutočnosť žiadateľovi o posúdenie systému zberu s uvedením dôvodov nesplnenia týchto požiadaviek do jedného mesiaca od podania úplnej žiadosti o posúdenie systému zberu.
7. Náklady spojené s posudzovaním elektronického systému zberu vyhlásení o podpore iniciatívy občanov uhrádza žiadateľ, ktorý uhradí tieto náklady pred podaním žiadosti o posúdenie systému zberu. Doklad o úhrade týchto nákladov je prílohou žiadosti o posúdenie systému zberu. Posudzovateľ systému zberu je povinný bezodkladne po poverení podľa odseku 1 vypracovať a zaslať ministerstvu financií sadzobník úhrad nákladov spojených s posudzovaním elektronického systému zberu vyhlásení o podpore iniciatívy občanov vrátane čísla účtu, na ktorý sa tieto náklady uhradia; ministerstvo financií tento sadzobník zverejní na svojom webovom sídle. Ak posudzovateľ systému zberu vypracuje zmeny tohto sadzobníka, je povinný ich bezodkladne zaslať ministerstvu financií, ktoré ich zverejní na svojom webovom sídle.
8. Ak posudzuje elektronický systém zberu vyhlásení o podpore iniciatívy občanov znalec alebo znalecký ústav, podmienky výkonu znaleckej činnosti pri posudzovaní tohto systému a podmienky poskytnutia odmeny, náhrady hotových výdavkov a náhrady za stratu času za túto činnosť ustanovuje osobitný predpis, pričom ustanovenia odsekov 2, 3 prvej a druhej vety a odsekov 4 až 6 sa použijú rovnako a ustanovenie odseku 7 sa nepoužije.“.

Poznámky pod čiarou k odkazom 5a až 5d znejú:

„5a) Zákon č. 382/2004 Z. z. o znalcoch, tlmočníkoch a prekladateľoch a o zmene a doplnení niektorých zákonov v znení neskorších predpisov.

5b) Nariadenie Európskeho parlamentu a Rady (EÚ) č. 211/2011 zo 16. februára 2011 o iniciatíve občanov (Ú. v. EÚ L 65, 11. 3. 2011).

5c) Čl. 6 ods. 4 nariadenia (EÚ) č. 211/2011.

5d) Príloha č. IV k nariadeniu (EÚ) č. 211/2011.“.

1. Za § 9b sa vkladá nový § 9c, ktorý vrátane nadpisu znie:

„§ 9c

**Prechodné ustanovenia k úpravám účinným od 1. júla 2018**

1. Osoba, poverená ministerstvom financií na posudzovanie elektronického systému zberu vyhlásení o podpore iniciatívy občanov podľa predpisov účinných do 30. júna 2018 je posudzovateľom systému zberu podľa tohto zákona. Konanie o poverenie osoby podľa prvej vety začaté podľa predpisov účinných do 30. júna 2018 sa dokončí podľa tohto zákona.
2. Konanie o žiadosti o posúdenie elektronického systému zberu vyhlásení o podpore iniciatívy občanov začaté do 30. júna 2018 sa dokončí podľa tohto zákona.
3. Osvedčenia o súlade elektronického systému zberu vyhlásení o podpore iniciatívy občanov s osobitným predpisom vydané podľa predpisov účinných do 30. júna 2018 sú osvedčeniami o súlade elektronického systému zberu vyhlásení o podpore iniciatívy občanov s osobitným predpisom podľa tohto zákona.“.
4. Zákon sa dopĺňa prílohou, ktorá vrátane nadpisu znie:

„VZOR

Žiadosť o posúdenie elektronického systému zberu vyhlásení o podpore iniciatívy občanov

Dátum doručenia žiadosti o posúdenie systému zberu: (miesto pre úradný záznam ministerstva)

Číslo evidencie žiadosti o posúdenie systému zberu:  
Žiadosť o posúdenie elektronického systému zberu vyhlásení o podpore iniciatívy občanov

Časť A (Vyplní žiadateľ o posúdenie systému zberu)

|  |  |
| --- | --- |
| Označenie elektronického systému zberu vyhlásení o podpore iniciatívy občanov: |  |
| Žiadateľ o posúdenie systému zberu (meno a priezvisko): |  |
| Korešpondenčná adresa žiadateľa o posúdenie systému zberu (ulica, číslo, PSČ, mesto): |  |
| Kontaktné údaje žiadateľa o posúdenie systému zberu (číslo telefónu, číslo faxu, e-mailová adresa, bankové spojenie): |  |
| Miesto umiestnenia elektronického systému zberu vyhlásení o podpore iniciatívy občanov: |  |
| Názov iniciatívy občanov: |  |
| Posudzovateľ systému zberu, znalec alebo znalecký ústav:\* |  |
| Označenie prílohy: (napríklad doklad o úhrade nákladov spojených s posudzovaním elektronického systému zberu vyhlásení o podpore iniciatívy občanov) |  |

V ......................................... dňa .............................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Podpis žiadateľa o posúdenie systému zberu

\* Označenie posudzovateľa systému zberu vybraného zo zoznamu posudzovateľov systému zberu (obchodné meno, IČO, pri fyzickej osobe meno a priezvisko), znalca (meno a priezvisko, evidenčné číslo) alebo znaleckého ústavu (názov/obchodné meno, evidenčné číslo) vybraného zo zoznamu znalcov a znaleckých ústavov v príslušnom odbore a odvetví.

Čas B (Vyplní posudzovateľ systému zberu, znalec alebo znalecký ústav)

Dátum doručenia žiadosti o posúdenie systému zberu:  
Vyjadrenie posudzovateľa systému zberu, znalca alebo znaleckého ústavu

\*\* Nehodiace sa prečiarknite.

V ......................................... dňa .............................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Odtlačok pečiatky (pri listinnej podobe žiadosti) a podpis osoby oprávnenej konať za posudzovateľa systému zberu, znalca alebo osoby oprávnenej konať za znalecký ústav. .

|  |
| --- |
| Elektronický systém zberu vyhlásení o podpore iniciatívy občanov spĺňa / nespĺňa\*\* požiadavky podľa nariadenia Európskeho parlamentu a Rady (EÚ) č. 211/2011 zo dňa 16. februára 2011 o iniciatíve občanov. |
| Označenie prílohy: |

**Čl. III**

Zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení zákona č. 747/2004 Z. z., zákona č. 171/2005 Z. z., zákona č. 266/2005 Z. z., zákona č. 534/2005 Z. z., zákona č. 584/2005 Z. z., zákona č. 659/2005 Z. z., zákona č. 238/2006 Z. z., zákona č. 275/2006 Z. z., zákona č. 527/2006 Z. z., zákona č. 678/2006 Z. z., zákona č. 198/2007 Z. z., zákona č. 199/2007 Z. z., zákona č. 323/2007 Z. z., zákona č. 653/2007 Z. z., zákona č. 165/2008 Z. z., zákona č. 383/2008 Z. z., zákona č. 465/2008 Z. z., zákona č. 192/2009 Z. z., zákona č. 390/2009 Z. z., zákona č. 492/2009 Z. z., zákona č. 563/2009 Z. z., zákona č. 57/2010 Z. z., zákona č. 403/2010 Z. z., zákona č. 468/2010 Z. z., zákona č. 223/2011 Z. z., zákona č. 512/2011 Z. z., zákona č. 69/2012 Z. z., zákona č. 223/2012 Z. z., zákona č. 287/2012 Z. z., zákona č. 345/2012 Z. z., zákona č. 150/2013 Z. z., zákona č. 352/2013 Z. z., zákona č. 436/2013 Z. z., zákona č. 102/2014 Z. z., zákona č. 292/2014 Z. z., zákona č. 324/2014 Z. z., zákona č. 374/2014 Z. z., zákona č. 171/2015 Z. z., zákona č. 357/2015 Z. z., zákona č. 375/2015 Z. z., zákona č. 91/2016 Z. z., zákona č. 301/2016 Z. z., zákona č. 310/2016 Z. z., zákona č. 315/2016 Z. z., zákona č. 352/2016 Z.z. a zákona č. 146/2017 Z.z. sa mení a dopĺňa takto:

1. Text § 16 sa označuje ako odsek 1 a dopĺňa sa odsekom 2, ktorý znie:

„(2) Ak ide o presun rozpočtových prostriedkov na účely úhrady výdavku na informačné technológie verejnej správy,19d) správca kapitoly o presune vopred informuje Úrad podpredsedu vlády Slovenskej republiky pre investície a informatizáciu (ďalej len „úrad podpredsedu vlády“).“.

Poznámka pod čiarou k odkazu 19d znie:

„19d) § 2 ods. 1 zákona č. .../2017 Z.z. o výkone správy v oblasti informačných technológií a o zmene a doplnení niektorých zákonov.“.

1. V § 17 ods. 1 sa na konci pripájajú slová „a ak ide o výdavky na informačné technológie verejnej správy19d) so súhlasom úradu podpredsedu vlády a ministerstva financií“.

**Čl. IV**

**Účinnosť**

Tento zákon nadobúda účinnosť 1. júla 2018.

1. ) § 2 písm. a) zákona č. 215/2004 Z.z. o ochrane utajovaných skutočností a o zmene a doplnení niektorých zákonov v znení neskorších predpisov. [↑](#footnote-ref-1)
2. ) § 3 ods. 14 a 15 zákona č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov. [↑](#footnote-ref-2)
3. ) Zákon č. .../2017 Z.z. o kybernetickej bezpečnosti a o zmene a doplnení niektorých zákonov. [↑](#footnote-ref-3)
4. ) Zákon č. 122/2013 Z. z. o ochrane osobných údajov a o zmene a doplnení niektorých zákonov v znení neskorších predpisov. [↑](#footnote-ref-4)
5. ) § 10 zákona č. 305/2013 Z.z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov. [↑](#footnote-ref-5)
6. ) § 6 zákona č. 305/2013 Z.z. v znení neskorších predpisov. [↑](#footnote-ref-6)
7. ) § 7 zákona č. 305/2013 Z.z. v znení neskorších predpisov. [↑](#footnote-ref-7)
8. ) Druhá časť zákona Národnej rady Slovenskej republiky č. 10/1996 Z.z. o kontrole v štátnej správe v znení neskorších predpisov. [↑](#footnote-ref-8)
9. ) § 20 ods. 2 zákona č. .../2017 Z.z. [↑](#footnote-ref-9)
10. ) Napríklad zákon č. 540/2001 Z.z. o štátnej štatistike v znení neskorších predpisov. [↑](#footnote-ref-10)
11. ) Napríklad zákon č. 428/2002 Z. z. v znení neskorších predpisov, zákon č. 461/2003 Z. z. o sociálnom poistení v znení neskorších predpisov. [↑](#footnote-ref-11)
12. ) § 17 ods. 5 až 7 zákona č. 305/2013 Z.z. v znení neskorších predpisov. [↑](#footnote-ref-12)
13. ) Napríklad § 55 zákona č. 305/2013 Z.z. [↑](#footnote-ref-13)
14. ) Napríklad § 6 ods. 3 písm. b) zákona č. 305/2013 Z.z. v znení neskorších predpisov. [↑](#footnote-ref-14)
15. ) § 6 ods. 3 písm. a) zákona č. 305/2013 Z.z. v znení neskorších predpisov. [↑](#footnote-ref-15)
16. ) Vykonávacie rozhodnutie Komisie (EÚ) 2017/863 z 18. mája 2017, ktorým sa aktualizuje verejná open source softvérová licencia Európskej únie (EUPL) v záujme ďalšej podpory zdieľania a opätovného používania softvéru vyvinutého verejnými správami. [↑](#footnote-ref-16)
17. ) § 8 až 13 zákona č. 211/2000 Z.z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov. [↑](#footnote-ref-17)
18. ) § 20 zákona č. .../2017 Z.z. [↑](#footnote-ref-18)
19. ) § 2 ods. 1 zákona č. .../2017 Z.z. [↑](#footnote-ref-19)
20. ) § 20 ods. 3 písm. k) zákona č. .../2017 Z.z. [↑](#footnote-ref-20)
21. ) Napríklad zákon č. 330/2007 Z. z. o registri trestov a o zmene a doplnení niektorých zákonov v znení neskorších predpisov. [↑](#footnote-ref-21)
22. ) Napríklad zákon č. 599/2001 Z. z. o osvedčovaní listín a podpisov na listinách obvodnými úradmi a obcami v znení zákona č. 515/2003 Z. z. [↑](#footnote-ref-22)
23. ) § 23 ods. 1 zákona č. 305/2013 Z.z. v znení neskorších predpisov. [↑](#footnote-ref-23)
24. ) Čl. 3 ods. 34 nariadenia Európskeho parlamentu a Rady (EÚ) č. 910/2014 o elektronickej identifikácii a dôveryhodných službách pre elektronické transakcie na vnútornom trhu a o zrušení smernice 1999/93/ES (Ú. v. EÚ L 257, 28. 8. 2014). [↑](#footnote-ref-24)
25. ) § 35 ods. 2 zákona č. 305/2013 Z.z. [↑](#footnote-ref-25)
26. ) § 9a zákona č. 305/2013 Z.z. v znení neskorších predpisov. [↑](#footnote-ref-26)
27. ) Zákon č. 71/1967 Zb. o správnom konaní (správny poriadok) v znení neskorších predpisov. [↑](#footnote-ref-27)
28. ) Zákon Národnej rady Slovenskej republiky č. 278/1993 Z. z. o správe majetku štátu v znení neskorších predpisov. [↑](#footnote-ref-28)